Katuseraha

Katuserahaks (ehk regionaalne investeering) nimetatakse tinglikult riigikogu fraktsioonide jagatavat raha piirkondlikuks tegevuseks. Selline rahajagamisviis sai alguse 1990. aastate keskel, kuna valitsus ei tahtnud, et riigikogu liikmed tasakaalustatud eelarvet ümber teeks, siis lisati rahasumma, mida riigikogulased said oma huvide rahuldamiseks jagada. See on riigieelarve teise ja kolmanda lugemise vahel otsustatav rida riigieelarves, mida jagavad poliitikud ilma riigi arengukavasid vaatamata. Katuseraha on poliitiline ja selle jagamine läbipaistmatu. Selle toetuse jagamine tekitab vaidlusi, kuna mitmed rahastusprojektid on meelehea tunnustega, sest toetatavad objektid või tegevused on mõnikord seotud poliitikutega, kes seda toetust jagavad. Selle toetusviisi tagamõte on aidata parandada lagunevat või rajada uut taristut (sellest ka nimetus) ning pidada ülal ühiskondlikes huvides tegutsevaid (vähemalt näiliselt) valitsusväliseid organisatsioone. Koalitsioonierakonnad lepivad omavahel kokku, kui suure koguse keegi jagamiseks saab, sageli antakse mingi osa ka opositsioonile. Ei toimu põhjalikku arutelu esitatud ettepanekute põhjendatuse või oodatava mõju üle, samuti ei järgne aruandlust, olles seega mõneti kui riigihanke vastand: protsess, millega tavapäraselt avaliku raha kasutamiseks otsuseid tehakse. Katuseraha jagamist seostatakse poliitilise korruptsiooni ehk võimu müümisega. Tavapäraselt on kohaliku tasandi objektide ehitamiseks ja korrastamiseks omavalitsused ja volikogud, kus rahastus läbi arutatakse ja tähtsuse järjekorda seatakse ning seega saaks toetada taristuid ja tegevusi ka tavapäraste eelarvemehhanismide kaudu. Katuseraha abil saab aga poliitik või erakond oma huve täita, kuna poliitik on justkui selle "omanik" ja teeb mingile valdkonnale või asutusele kingituse, mille eest kingituse saaja võib tunda end võlgu olevat. Kohalikul tasandil võidakse raha suunamisega püüda valimisi mõjutada. Samuti on poliitikud püüdnud seda toetust suunata otsesemalt endaga seotud asutustesse või objektidesse, õõnestades sellega poliitikute usaldusväärsust. Süsteem pole läbipaistev, puudub järelkontroll ja toetatav asutus või omavalitsusüksus kaotab poliitilise erapooletuse. Puudub ka kokkuvõtlik ülevaade, kuidas katuseraha aastati on kasutatud, ja analüüs, kui tõhusalt on seda rakendatud. Ministeeriumid, kes tegelevad katuseraha jagamisega, on sellega kohati raskustes, kuna see ei pruugi seonduda ministeeriumi või ka riigi strateegiaga, koormates ministeeriume lisatööga. 2006. aastal 200 miljonit krooni 2007. aastal 200 miljonit krooni 2013. aastal 6 miljonit eurot 2018. aastall 26 miljonit eurot 2019. aastal 7,25 miljonit eurot 2020. aastal 4,32 miljonit eurot 2021. aastal 6,7 miljonit eurot 2022. aastal 3,74 miljonit eurot riigieelarve kohalik omavalitsus "[ÕS] Eesti õigekeelsussõnaraamat ÕS 2018". eki.ee. Vaadatud 13. augustil 2023. Hansen, Vootele (21. märts 2018). "Projekti- ja „katuseraha"". Eesti Kirik. Vaadatud 13. augustil 2023. ERR (27. november 2013). "Saadikud jagavad oma äranägemise järgi miljoneid eurosid "katuseraha"". ERR. Vaadatud 13. augustil 2023. "Katuseraha". Hea Kodanik. Vaadatud 13. augustil 2023. ERR (9. veebruar 2024). "Kapo kahtlustab Tõnis Mölderit altkäemaksu küsimises". ERR. Vaadatud 9. veebruaril 2024. "Valitsus jagas 30 miljonit eurot katuserahaks. Miks, ja mida see üldse tähendab?". Rahageenius. 3. oktoober 2018. Vaadatud 13. augustil 2023. "Katuseraha saajad soovivad ise, et selle jagamine lõpeks". Praxis. Vaadatud 13. augustil 2023. ERR, Karin Koppel | (5. detsember 2018). "Erakonnad jagavad oma liikmete MTÜ-dele heldelt katuseraha". ERR. Vaadatud 13. augustil 2023. Hansen, Liina (2021). "ERAKONDADE RAHASTAMISE JÄRELEVALVE AKTUAALSED ÕIGUSLIKUD PROBLEEMID ERAKONNASEADUSES" (PDF). Tartu Ülikooli Õigusteaduskond. andrei (14. november 2017). "Alari Rammo: katuseraha kui ühiskondlik lepe varastada". Hea Kodanik. Vaadatud 13. augustil 2023. "Katuseraha soosib korruptsiooni ja tuleks kaotada". Äripäev. Vaadatud 13. augustil 2023. "Varem võimul olles raha jaganud poliitikud sõdivad nüüd katuserahade vastu". Delfi. Vaadatud 14. augustil 2023. "Repsi protsess: kohtunik pinnis kooliõpetajast tunnistajalt katuserahade kohta". Delfi. Vaadatud 24. augustil 2023. ERR (5. detsember 2012). "Rõivas: ideaalis ei peaks riik täitma omavalitsuste ülesandeid". ERR. Vaadatud 13. augustil 2023. "Riigikogulane soovis anda katuseraha oma suvila kõrvale tänavavalgustuse rajamiseks". Uudised. 24. november 2022. Vaadatud 13. augustil 2023. Tähismaa, Inno (30. november 2013). "Ülo Tulik suunas 18 000 eurot katuseraha endaga seotud ettevõttele". Võrumaa Teataja. Vaadatud 13. augustil 2023. Tähismaa, Inno. "Ülo Tulik sai jahiseltsi juhatusse kohe pärastkatuseraha laekumist". Võrumaa Teataja. "TABEL | KATUSERAHA JAGAMINE: vaata nimeliselt, kes toetas sauna, kes jahimehi. Kõige innukamalt anti parteikaaslastele!". www.ohtuleht.ee. Vaadatud 13. augustil 2023. ERR, Lauri Hussar, Eesti 200 esimees | (29. november 2022). "Lauri Hussar: küsige ikkagi saadikutelt katuseraha kohta". ERR. Vaadatud 13. augustil 2023. ERR (27. november 2013). "Viimastel aastatel on küsitavaid rahasuunamisi teinud enim IRL". ERR. Vaadatud 13. augustil 2023. ERR, Lauraliis Süldre | (3. oktoober 2021). "Alari Rammo: katuseraha jagamine tuleks ära lõpetada". ERR. Vaadatud 13. augustil 2023. ERR (26. oktoober 2007). "Lisaeelarve reservfondi on peidetud 200 miljonit valijatele". ERR. Vaadatud 13. augustil 2023. ERR (5. detsember 2013). "Selgusid tänavused "katuseraha" saajad". ERR. Vaadatud 13. augustil 2023. "Vangerdused katuserahaga: valitsus annab Kastre olematu lasteaia remondiks 700 000 eurot". Delfi. Vaadatud 14. augustil 2023.